கேள்வி: ஆண்டிமனி முப்புரோமைடு - தயாரிப்பு பற்றி நீங்கள் என்ன அறிந்துள்ளீர்கள்?
பதில்: அந்திமனி தனிம புரோமின் வினைபுரியச் செய்வதால் அல்லது ஆண்டிமனி(III) ஆக்சைடு, ஐதரோபுரோமிக் அமிலம் வினைப்புரியச் செய்வதால் ஆண்டிமனி முப்புரோமைடைத் தயாரிக்க முடியும். மாறாக ஆண்டிமனி சல்பைடு மற்றும் ஆண்டிமனி மூவாக்சைடு சேர்ந்த கலவையில் 250 பாகை செல்சியசு வெப்பநிலையில் புரோமினைச் செலுத்தினாலும் இதைத் தயாரிக்க முடியும்.
கேள்வி: ஆண்டிமனி முப்புரோமைடு - பயன்கள் பற்றி தகவல் சொல்.
பதில்: பாலி எத்திலீன் போன்ற பல்லுறுப்பிகளுடன் இச்சேர்மத்தைச் சேர்த்து தீத்தடுப்பானாகப் பயன்படுத்தலாம். பிற ஆண்டிமனி சேர்மங்கள் தயாரிக்க ஒரு மூலப்பொருளாகவும் இது பயன்படுகிறது. வேதியியல் பகுப்பாய்வுகளில் நிறம் நிறுத்தியாகவும், மற்றும் சாயம் தொழிலிலும் இது பயன்படுகிறது"Antimony tribromide" http://cameochemicals.noaa.gov/chemical/2501.
கேள்வி: ஆண்டிமனி முப்புரோமைடு - வேதிவினைகள் பற்றி விளக்கவும்.
பதில்: இரண்டு வகையான படிக அமைப்புகளில் ஆண்டிமனி முப்புரோமைடு காணப்படுகிறது. இரண்டு அமைப்புகளும் சாய்சதுர சமச்சீரைக் கொண்டுள்ளன. இளஞ்சூடான கார்பன் இருசல்பைடு கரைசலில் கலந்துள்ள ஆண்டிமனி முப்புரோமைடு விரைவாகக் குளிர்விக்கப்பட்டால் அது α-SbBr3 போன்ற ஊசிவடிவமாக படிகமாகிறது. பின்னர், மெல்லப் படிப்படியாக நிலைப்புத்தன்மை மிக்க β வடிவம் பெறுகிறது. ஆண்டிமனி முப்புரோமைடு தண்ணீரில் நீராற்பகுப்பு அடைந்து ஐதரோ புரோமிக் அமிலம் மற்றும் ஆண்டிமனி மூவாக்சைடாக மாறுகிறது. : 2 SbBr3 + 3 H2O → Sb2O3 + 6 HBr